Од

Друштвото за спортски обложувалници и игри на среќа, трговија и услуги

ЗЛАТНА КОПАЧКА - ЕДЕН ДОО Скопје

Предмет : КОМЕНТАТР НА ПРЕДЛОГОТ НА ЗАКОН ЗА ИЗМЕНУВАЊЕ И ДОПОЛНУВАЊЕ

 НА ЗАКОНОТ ЗА ИГРИТЕ НА СРЕЌА И ЗА ЗАБАВНИТЕ ИГРИ

Во врска со јавно објавениот Предлог Закон за изменување и дополнување на позитивниот Закон за игрите на среќа и за забавните игри, Друштвото за спортски обложувалници и игри на среќа, трговија и услуги ЗЛАТНА КОПАЧКА –ЕДЕН ДОО Скопје во определениот рок ги изјавува следните забелешки и предлози за измена во конкретни членови и тоа:

ЧЛЕН 2, став 2

Во поглед на предлогот деловните простории во кои се приредуваат игри на среќа во обложувалница и електронски игри на среќа да бидат на оддалеченост од 500 метри од основни и средни училишта до кои се доаѓа по најкраток пат - **укажуваме дека доколку ваквиот предлог биде усвоен и преточен во законска одредба во предметниот закон во тој случај ЗЛАТНА КОПАЧКА – ЕДЕН ДОО Скопје нема да може да ја извршува својата дејност (92.00 –дејности на коцкање и обложување) и делосно ќе згасне, односно ќе престане да постои како правен субјект!**

Сметаме дека апсолутно нема потреба од дополнително просторно ограничување деловните простории во кои се приредуваат игри на среќа во обложувалница и електронски игри на среќа од основни и средни училишта бидејќи забраната за влез на лица помали од 18 години и нивно учество во игрите на среќа е регулирано во важечкиот Закон за игрите на среќа и забавните игри во член 20 од истиот. Дотолку повеќе што наведената забрана е јавно истакната на видно место во сите уплатно-исплатни места на приредувачот и истата доследно се почитува.

ЧЛЕН 13 , став 1

Предлагаме измена на регулацијата која се однесува на времетраење на лиценцата (член 74 став 1 од Законот за игрите на среќа и забавните игри) на начин што наместо важност од 3 година да има важност од 6 години.

Наведениот предлог е во корелација со член 5, член 13 и член 14 од Предлог на Законот за изменување и дополнување на Законот за игрите на среќа и за забавните игри, односно поради зголемениот надоместок за лиценца и зголемените посебни месечни давачки.

 ЧЛЕН 13, став 5

Во поглед на предлогот приредувачот на игри на среќа во обложувалница за отворање на секое ново уплатно-исплатно место да плаќа надоместок во износ од 5.000 евра по среден курс на Народна Банка на РСМ на денот на уплатата – според математички калкулации и проценки на ЗЛАТНА КОПАЧКА – ЕДЕН ДОО Скопје доколку се усвои овој предлог во тој случај 50 % од сегашните уплатно-исплатни места ќе се затворат што понатаму имплицира директни негативни последици и врз бројот на вработени кој ќе се намалил во истиот процент.

ЧЛЕН 14 , став 1

 Предлогот приредувачот на игрите на среќа да плаќа 900 евра во денарска противвредност по средниот курс на НБ на РСМ месечно по уплатно место, доколку износот на посебната давачка од 20 % е помал од износот добиен како производ од бројот на уплатно-исплатни места со 900 евра – за нас е неприфатлив од причина според оваа предлог регулација приредувачот треба да плаќа износ од 900 евра по уплатно место и во месеците кога реално е во загуба. Доколку се инситира на ваква законска одредба за нас прифатливо е износот од 900 евра да биде заменет со износ од 500 евра.

ЧЛЕН 23, став 1, точка 3

Во врска со приредувањето на интернет игри на среќа и еден од условите за нивно приредување кој е предлог (бројот на вработени лица на приредувачот да не е помалку од 300 вработени) укажуваме дека моментално ЗЛАТНА КОПАЧКА – ЕДЕН ДОО Скопје го исполнува овој услов, но доколку биде усвоен член 2 од Предлог на Законот ( оддалеченоста од 500 метри од основни и средни училишта), и/или член 13,став 5 од Предлог на Законот (плаќање на 5000 евра за секое ново уплатно-исплатно место) тогаш овој услов нема да го исполнуваме. Истото од причина што или ќе дојде до целосно престанување на вршење на дејноста на ЗЛАТНА КОПАЧКА –ЕДЕН или ќе дојде до 50 % намалување на уплатно –исплатните места и бројот на вработени.

Доколку се инсистира на наведената предлог законска формулација предлагаме измена на бројот на вработени на приредувачот од 300 на 100 вработени како прифатливо решение.

Во останатите одредби од Предлог Законот за изменување и дополнување на позитивниот Закон за игрите на среќа и за забавните игри, Друштвото за спортски обложувалници и игри на среќа, трговија и услуги ЗЛАТНА КОПАЧКА –ЕДЕН ДОО Скопје нема забелешки и со истите се согласува.